Стадион „Благој Истатов“

Стадионот „Благој Истатов“ — фудбалски стадион во Струмица. Сместен е во Градскиот парк, во околината на повеќе спортски објекти. Стадионот е под концесија на ФК Беласица. Тој е изграден во 1950 година. Со реконструкцијата од 2017 година има сместивост за повеќе од 7 и пол илјади гледачи. До 2019 година стадионот го носи името „Младост“, а познат е и како Градски стадион Струмица.

„Благој Истатов“ денес е модерен стадион и според стандардите на УЕФА исполнува услови за квалитетни натпревари од висок ранг, единствен таков во државата заедно со Националната арена. Покрај матичната Беласица, на стадионот своите натпревари ги игра и ФК Академија Пандев. Националната репрезентација на Македонија во неколку наврати има одиграно меѓународни натпревари овде.

 Меѓународни натпревари 
Списокот не е целосен и претставени се само меѓународните натпревари на ФК Беласица по 1991 година и на Македонската репрезентација.
ДатумНатпреварувањеПротивникРезултатФК Беласица—Квалификации за УЕФА куп 2002/03 Леишоинс2–2—Квалификации за УЕФА куп 2003/04 Публикум0–5Фудбалска репрезентација на Македонијапријателски натпревар0–0пријателски натпревар3–0Квалификации за СП во фудбал 20181–1Квалификации за СП во фудбал 20184–0

 Наводи 

 Надворешни врски 

 „Спортски објекти“ - стадион „Младост“. www.strumica.gov.mk - официјално мрежно место на општина Струмица.

Категорија:Спортски зданија во Струмица
Благој Истатов
Категорија:ФК Беласица (Струмица)
Категорија:Градски Парк (Струмица)